hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy ru hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախագահ Արմեն Սարգսյանի ուղերձը | Forrights.am
Ավելի քան մեկ ամիս է Արցախը, Հայաստանը, ողջ հայ ժողովուրդը հայրենական պատերազմ են մղում,
Պատերազմ՝ սանձազերծված Ադրբեջանի և Թուրքիայի կողմից,
Պատերազմ՝ նաև միջազգային ահաբեկչության դեմ: Մեր քաջ զինվորականը և կամավորականը կռվում են անձնուրաց, առանց իրենց կյանքը խնայելու: Կռվում են հանուն ազատության և արժանապատվության, հանուն Հայրենիքի: Խոնարհվում ենք մեր զոհված հերոսների ու նրանց ընտանիքների առջև: Իմ ցավակցությունն եմ հայտնում բոլոր որդեկորույս մայրերին ու հայրերին, իրենց ամուսիններին կորցրած կանանց, եղբայրներին կորցրած քույրերին, թոռներին կորցրած տատիկներին ու պապիկներին…
Այս պատերազմում հաղթանակը մեզ համար նշանակում է պաշտպանել մեր տունը, մեր մշակույթը, մեր արժեքները, մեր հավատքը, նշանակում է նաև ամեն ինչ անել, որ չլինի երկրորդ ցեղասպանություն, նշանակում է նաև պատերազմ հանուն մեր հերոսների, մեր նահատակված քաջերի հիշատակի…
Շուրջ 30 տարի առաջ սկսված հայրենական պատերազմը շարունակվում է: Ինձ հաճախ հարցրել են, թե ինչպե՞ս ենք կարողացել երկրաշարժից չբուժված վերքերով, ավերված տնտեսությամբ ու գրեթե անզեն վիճակով 30 տարի առաջ հաղթել: Գուցե ոմանց մեր հաղթանակը իսկապես անհնար էր թվում: Բայց ո՛չ մեզ: 30 տարի առաջ մենք չունեինք ուժեղ տնտեսություն, ճանապարհներ, վառելիք, չունեինք բավարար քանակությամբ զենք: Սակայն հաղթեցինք, որովհետև մենք ունեինք ամենահզոր զենքը՝ մեզ, մեր միասնությունը: Այսօր էլ ոմանք ինձ հարցնում են, թե ո՞րն է մեր այսօրվա հաղթանակի երաշխիքը: Իմ պատասխանը չի փոխվել՝ մեր միասնությունը: Ուզում եմ հորդորել մեր քաղաքական ուժերին, քաղաքական և հասարակական գործիչներին՝
եղե՛ք ժողովրդի պես միասնական ու համախմբված,
Արցախի վրա հարձակված թշնամուց բացի մենք ունենք ևս մեկ թշնամի` կորոնավիրուսի համավարակը, որն ամեն օր կյանքեր է խլում: Ցավակցում եմ համավարակին զոհ գնացած մեր հայրենակիցների ընտանիքներին ու հարազատներին:
Կորոնավիրուսի դեմ պայքարում նույնպես, հաղթանակը կախված է մեզնից՝ թե որքան միասնական և համախմբված, կազմակերպված և կարգապահ կլինենք…
Ցանկանում եմ իմ առանձնահատուկ շնորհակալությունը հայտնել այդ պայքարի առաջամարտիկներին՝ առողջապահության համակարգի բոլոր, բոլոր աշխատակիցներին՝ բժշկից մինչև բուժքույր ու բուժեղբայր, մայրապետ ու սանիտար, շտապօգնության վարորդ և տեխնիկական աշխատակիցներ, որոնք օր ու գիշեր անձնվիրաբար պայքարում են կորոնավիրուսի դեմ:
Նրանք մեկ ուրիշ ճակատի առաջին գծում են…
Սիրելի՛ հայրենակիցներ Արցախում, Հայաստանում և Սփյուռքում,
Շնորհակալ եմ ձեր յուրաքանչյուր ջանքի ու ձգտումի, ձեր սրտացավության ու ջերմության, ձեր համախմբվածության ու կազմակերպվածության համար, ձեր օգնության համար: Օգնություն, որ ցուցաբերում եք տարբեր ձևերով ու միջոցներով: Շարունակե՛ք Ձեր աջակցությունը՝ նյութապես ու բարոյապես, նվիրատվությամբ ու բարեգործությամբ, կապերով ու գիտելիքով, ձեր անմիջական մասնակցությամբ կամ հեռավոր ներկայությամբ:
Ողջ հայությունը, գիտակցելով պահի լրջությունը և հայրենիքի շուրջ համախմբվելու հրատապությունը, անմիջապես լծվեց Համահայկական հիմնադրամի աշխատանքներին, որը վերածվել է համազգային շարժման։ Ցանկանում եմ շնորհակալություն հայտնել բոլոր նվիրատուներին՝ Սփյուռքից և Հայաստանից։ Նվիրատվություն անելով «Հայաստան» համահայկական հիմնադրամին՝ դուք աջակցում եք Հայաստանում ապաստանած արցախցի ընտանիքների, փախստականների խնդիրների լուծմանը, ավերված դպրոցների ու տների վերականգնմանը:
Կոչ եմ անում Հայաստանում և համայն սփյուռքում բնակվող բոլոր հայ գործարարներին, բարերարներին, միություններին, կազմակերպություններին, անհատներին` անել առավելագույնը հանուն հայ ժողովրդի անվտանգության։
Մեր հույսը մենք ենք և մեր իրական բարեկամները:
Միասի՛ն ենք կերտելու մեր հաղթանակը:
Աստված պահապան Արցախին, Հայաստանին և մեր ողջ ժողովրդին:
Նախորդ նյութըՍիրիայի ևս 3 քաղաքացիներ ներգրավվել են որպես մեղադրյալ
Հաջորդ նյութըԱդրբեջանն ունի 7 405 անձնակազմի կորուստ
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.